La ciudat de Guadalajara se troba en o Estau de Jalisco y s'asienta en a val d'Atemajac, que en náhuatl significa puesto an l'augua se bifurca, en o Eixe Neovulcanico. Tiene una altaria promeyo de 1570 msnm, en a suya mayoría son lomas baixas, que lo suyo punto mas alto ye lo cerro del Cuatro (). Lo municipio conta con o río San Juan de Dios, que se troba entubado, a lo norte con o río Santiago y l'arroyo Atemajac y a lo sud d'o municipio se troban los manantials de l'Agua Azul. Lo municipio de Guadalajara ye lo mas poblau en o estau de Jalisco, la suya extensión territorial ye de 187,91 km² (municipio), y de mas de 850 km² en aglomeración. Lo goso ye d'orichen vulcanico y d'o periodo Quaternario y Terciario d'a Era Cenozoica, d'uso urbano en a suya mayoría. L'actividat sismica ye de moderada a intensa y l'actividat volcanica se reduz a lo vulcán de la Primavera, en a sierra Primavera